**PRAVILNIK O REGISTRACIJI KLUBOVA I TAKMIČARA RAFTING ASOCIJACIJE SRBIJE**

**I Opšte odredbe**

**Član 1.**

Svi klubovi na teritoriji Srbije, samostalni ili u sastavu sportskih društava, koji se udružuju u Rafting Asocijaciju Srbije registruju se i obavezni su da se pridržavaju odredaba ovog Pravilnika.

**Član 2.**

Rafting Asocijacija Srbije obavezna je da vodi evidenciju:

- registar klubova i

- dokumentaciju za svaki registrovani klub odvojeno.

Ova dokumentacija se čuva u arhivi Rafting Asocijacije Srbije i ima karakter trajne vrednosti.

**Član 3.**

Registar klubova vodi se u obliku knjige, tako da se za svaki klub vodi poseban list u koji se upisuju svi podaci iz prijave i sve kasnije nastale promene.

**Član 4.**

Klub se briše iz registra u slučajevima:

- prestanka rada kluba

- rešenjem nadležnog organa vlasti ili nadležnog suda.

O prestanku rada kluba raniji Izvršni odbor kluba obavezno dostavlja Rafting Asocijaciji Srbije u roku od 15 dana službeni akt o prestanku daljeg rada. Skupština Rafting Asocijacije Srbije donosi odluku o prestanku članstva kluba u Rafting Asocijacije Srbije i briše ga iz registra.

**Član 5.**

Protiv upisa ili izvršenih promena u registru zainteresovani klub može podneti žalbu Skup{tini Rafting Asocijacije Srbije u roku od 15 dana od dana objavljivanja, koja semora rešiti u roku od 30 dana od dana podnošenja.

**II Registracija takmičara**

**Član 6.**

Aktivni takmičari svih kategorija moraju biti registrovani kod Rafting Asocijacije Srbije. Svi registrovani takmičari obavezni su da se pridržavaju Pravila, Pravilnika i Statuta Rafting Asocijacije Srbije. Nakon izvršene registracije, Rafting Asocijacija Srbije upisuje podatke o izvršenoj registraciji i izdaje legitimaciju Saveza.

**Član 7.**

Rafting Asocijacija Srbije vodi:

- registar takmičara,

- kartoteku i

- dokumentaciju za svakog registrovanog takmičara.

**Član 8.**

Ni jedan takmičar ne može da nastupi na takmičenjima u organizaciji Rafting Asocijacije Srbije dok nije registrovan, ako nema legitimaciju RAS i nema uredno lekarsko uverenje.

**Član 9.**

U registar se upisuje na osnovu prijave koju podnosi klub za svakog takmičara posebno u dva primerka. Prijava mora da sadrži sve podatke sa potpisom takmičara o saglasnosti za registraciju. Prijavi se prilažu dve fotografije veličine 3x3,5 cm.

**Član 10.**

Ako je takmičar ranije bio registrovan za neki drugi klub, prijavi se obavezno prilaže i ispisnica u kojoj raniji klub potvrđuje da je takmičar podmirio obaveze i da u momentu podnošenja prijave nije pod disciplinskim postupkom ili kaznom.

**Član 11.**

Prilikom podnošenja prijave za registraciju takmičara mlađih kategorija, (do 18 godina starosti), klub obavezno dostavlja izvod iz matične knjige rođenih ili neki drugi lični dokument (lična karta, pasoš), kao i saglasnost roditelja ili staratelja da se može takmičiti. Klub koji dostavlja prijavu za registraciju potpisom ovlašćenih lica i pečatom potvrđuje podatke koji su uneti u "Prijavu za registraciju". Ako se ustanovi netačnost unetih podataka, protiv kluba i njenih potpisnika i odnosnog takmičara pokreće se disciplinski postupak.

**Član 12.**

Rafting Asocijacija Srbije na osnovu uredno podnete prijave kluba upisaće takmičara u registar. Jedan primerak prijave, na kojoj potvrđuje da je registracija izvršena, sa legitimacijom RAS, na kojoj je nalepljena fotografija, vraća klubu kao dokaz o izvršenoj registraciji.

**Član 13.**

Takmičar nakon registracije dobijaju legitimaciju RAS na kojoj je fotografija, i na kojoj je overena kalendarska godina odnosno takmičarska godina a ista se overom produžava svake naredne godine. Takmičarska legitimacija se izdaje za svaku uzrasnu kategoriju i važi do isteka overe koja ne može biti duža od jedne kalendarske godine.

**Član 14.**

Registar o izvršenoj registraciji takmičara vodi se u obliku knjige, tako da se za svaki klub vodi potreban broj listova u koje se upisuju svi potrebni podaci iz prijave i kasnije nastale promene.

U registar se obavezno upisuje:

- prelaz u drugi klub i

- svi drugi potrebni podaci.

**Član 15.**

Klub koji je odlukom Skupštine Rafting Asocijacije Srbije postao novi član RAS podnosi zahtev za registraciju takmičara.

**Član 16.**

Takmičar stiče pravo nastupa za klub za koji je registrovan, u roku od 8 (osam) dana po obavljenoj registraciji.

**Član 17.**

Prelazni rok za takmičare iz jednog u drugi i klub je u vremenu od 01. novembra do zaključno 31. decembra tekuće godine. Registracija je moguća izvan ovog roka u slučaju promene mesta stalnog boravka koja se dokazuje službenom potvrdom izdatom od nadležnih organa. Van prelaznog roka mogu je prelazak takmičara iz kluba u klub uz uredno izdatu ispisnicu matičnog kluba. Ako takmičar privremeno boravi duže od 12 meseci izvan stalnog mesta boravka, (školovanje, studije, privremeni rad i sl.), može se registrovati za novi klub. Takmičari veterani mogu, bez obaveze prelaznog roka, preći iz jednog u drugi klub ako su izmirili obaveze prema ranijem klubu po odredbama ovog Pravilnika.

**Član 18.**

U prelaznom roku iz člana 17 stav 1. ovog Pravilnika, klub protiv takmičara ne može da pokrene disciplinski postupak za ranije učinjeni prekršaj. Ako takmičar u prelaznom roku učini disciplinski prekršaj, klub podnosi prijavu sa dokumentacijom Izvršnom odboru Rafting Asocijacije Srbije, koji u roku od 15 dana mora doneti rešenje.

**Član 19.**

Klub je obavezan da u roku od 15 dana reši zahtev za izdavanje ispisnice. Ako se u ovom roku primljeni pismeni zahtev za izdavanje ispisnice ne reši, smatraće se da je klub saglasan sa njenim izdavanjem. U tom slučaju Rafting Asocijacija Srbije izvršiće registraciju.

**Član 20.**

Klub može uskratiti izdavanje ispisnice takmičaru u slučajevima:

- ako je takmičar kažnjen,

- ako se protiv takmičara vodi spor

- ako nije vraćena sportska oprema i klupska imovina kojom je zadužen i

- ako je takmičar posebnim ugovorom bio obavezan prema klubu, a čiji rok nije istekao danom dostavljanja zahteva za izdavanje ispisnice. Rešenje o kažnjavanju takmičara, vođenju spora ili ugovor o međusobnim obavezama klub dostavlja Izvršnom odboru Rafting Asocijacije Srbije na uvid u roku od 8 (osam) dana od isteka roka za rešavanje zahteva za izdavanje ispisnice.

**Član 21.**

Strana koja nije zadovoljna rešenjem iz članova 17-20 ovog Pravilnika može uložiti žalbu u roku od 8 dana Izvršnom odboru Rafting Asocijacije Srbije, koji je dužan da u roku od 30 dana donese rešenje. Strana koja nije zadovoljna rešenjem Izvršnog odbora Rafting Asocijacije Srbije dužna je u roku od 8 dana da dostavi žalbu sa celim materijalom Skupštini Rafting Asocijacije Srbije, koja će u roku od 30 dana da donese rešenje koje je konačno. U slučajevima kada se radi o žalbi takmičara koji žele da budu registrovani za strane rafting organizacije, rešenje donosi Izvršni odbor RAS, koje je konačno.

**Član 22.**

Takmičari koji nisu dobili ispisnicu od svog ranijeg kluba za novi klub mogu da se registruju u slučajevima:

- ako za raniji klub nisu nastupali na takmičenjima u prethodnoj sezoni

- u slučaju koji je predviđen u članu 19 ovog Pravilnika.

**Član 23.**

Takmičari će se brisati iz registra:

- po prijavi kluba da su prestali biti njeni aktivni članovi,

- po vlastitom zahtevu kada nemaju pravo za ponovnu registraciju u roku od 12 meseci,

- po disciplinskom rešenju Rafting Asocijacije Srbije,

- u slučaju duge i teške bolesti i

- promene državljanstva.

**Član 24.**

Protiv upisa ili brisanja iz registra zainteresovani mogu da podnesu žalbu Izvršnom odboru Rafting Asocijacije Srbije u roku od 15 dana od objave.

**Član 25.**

Pitanje eventualne nadoknade troškova, između klubova u slučaju prelaska takmičara, klubovi rešavaju međusobnim dogovorom. Ugovorene obaveze sa klubom iz koga takmičar prelazi može preuzeti klub u koji takmičar prelazi.

**Član 26.**

Strani državljani mogu biti registrovani za domaće klubove u prelaznom roku.

**III Prelazne odredbe**

**Član 27.**

Kršenje odredaba ovog Pravilnika povlači disciplinsku odgovornost klubova, odgovornih lica, takmičara po Disciplinskom pravilniku Rafting Asocijacije Srbije.

**Član 28.**

Odredbe ovog Pravilnika tumači Izvršni odbor RAS ili od njega ovlašćeni organ.

**Član 29.**

Pravilnik stupa na snagu osam dana po objavljivanju, na sajtu Rafting Asocijacije Srbije.

Predsednik RAS Dejan Puzović

Predsednik IO RAS Vladan Vukomanović

**RAFTING ASOCIJACIJA SRBIJE - TAMIČARSKA KOMISIJA**

**Dragoljuba Savića 228 Priboj**

**www.raft.rs**

(naziv kluba)

TAKMIČARSKI REGISTRACIONI LIST

1. PREZIME

2. IME

3. JMBG:

4. DATUM I MESTO ROĐENJA

5. ADRESA STANOVANJA:

a) poštanski broj i mesto

b) ulica i broj

6. BROJ PASOŠA

7. BROJ TELEFONA:

8. E-MAIL :

10. NAZIV BIVŠEG KLUBA

11. DATUM POSLEDNJEG NASTUPA ZA BIVŠI KLUB

Izjavljujem da prihvatam Statut, Pravila i druge akte kluba i Rafting Asocijacije Srbije, te da nisam registrovan za drugi klub ili sportski savez u okviru Rafting Asocijacije Srbije.

Potpis takmičara: Mesto i datum:

(za mlađe od 18 godina potpis roditelja) i pečat kluba:

Uz registracioni list, dostaviti kopiju lične karte i dve fotografije